
Lugupeetud Tea Danilov

Eesti Keskerakonna fraktsioon teeb ettepaneku algatada uuring teemal „Noorte tööturule sisenemise takistused ja riiklikud meetmed noorte kiirema tööleasumise soodustamiseks“.
Uuringu eesmärk on selgitada välja peamised takistused, mis raskendavad noorte tööleasumist Eestis, ning analüüsida, milliste täiendavate riiklike meetmetega oleks võimalik noorte tööturule sisenemist kiirendada, tööhõivet suurendada ja tööandjaid noorte palkamisel motiveerida.
Uuringus palume käsitleda muu hulgas noortele ja nende tööandjatele suunatud maksusoodustusi, noorte esimese töökoha toetamist, juhilubade omandamise riiklikku toetamist ning B-kategooria juhtimisõiguse vanusepiiri alandamise võimalusi. Samuti analüüsida noorte liikuvuse ja töökohtade kättesaadavuse parandamise võimalusi.

